"กะลอจี๊" ขนมชาวจีนโบราณหากินยาก ขายดีช่วงมีงาน
"กะลอจี๊" ขนมชาวจีนโบราณหากินยาก ขายดีช่วงมีงาน          ในช่วงที่มีการจัดงานเทศกาลต่าง ๆ ในพื้นที่จังหวัดยะลา และมีการขายอาหาร ขนมมากมาย ก็จะเห็นแม่ค้านำขนมจีนโบราณ หากินได้ยาก "กะลอจี๊" มาขาย ซึ่ง "กะลอจี๊" นี้ ก็จะเป็นขนมแป้งเหนียว ๆ หนึบ ๆ เวลาจะรับประทานก็จะตัดเป็นชิ้น ๆ แล้วนำไปคลุกกับงา ถั่ว และน้ำตาล เจ้าของร้าน "กะลอจี๊" นางสาววรางคณา บุญถาวร บอกว่า ขนม "กะลอจี๊" เป็นขนมโบราณของชาวจีน โดยตนเองได้รับการสืบทอดมาจากน้าชาย ซึ่งเป็นผู้สอนวิธีการทำให้ จนกระทั่งตนเองได้มาทำขายเป็นอาชีพ           "กะลอจี๊" เป็นขนมหารับประทานยาก เท่าที่เห็นก็จะมีร้านตนเองแห่งเดียวในจังหวัดยะลา ที่ขายอยู่ จะทำขายเฉพาะในช่วงที่มีงาน หรือเทศกาลสำคัญเท่านั้น ไม่เหมือนกับขนมอื่นทั่วไป ตามปกติก็จะทำขนม "กะลอจี๊" มาขายครั้งละ 8 กิโลกรัม ในราคาชุดละ 25 บาท ขายหมด ประชาชนนิยมรับประทาน           ส่วนวิธีการทำ "กะลอจี๊" ก็จะใช้แป้งข้าวเหนียวเป็นหลัก นำไปนวด ไปต้ม และก็จะนำไปปิ้งไฟบาง ๆ ให้กรอบนอก นุ่มใน เวลาจะรับประทานก็นำไปคลุกกับถั่ว งา น้ำตาล ขณะที่ ลูกค้าที่รับประทานครั้งแรก บอกว่า รสชาติ "กะลอจี๊" อร่อยดี หนึบ ๆ หวานๆ มันๆ เค็มๆ กรอบนอก นุ่มใน